ಹೊಕ್ಕುಳಬಳ್ಳಿಯು ಭ್ರೂಣವನ್ನು ಕಿಬ್ಬೊಟ್ಟೆಯ ಮೂಲಕ ಪ್ರವೇಶಿಸುತ್ತದೆ, ಆ ಕೇಂದ್ರಭಾಗವು (ಬೇರ್ಪಟ್ಟ ನಂತರ) ಮುಂದೆ ಹೊಕ್ಕುಳು (ಅಥವಾ ನಾಭಿ) ಆಗುತ್ತದೆ. ಭ್ರೂಣದೊಳಗೆ ಹೊಕ್ಕುಳಿನ ಅಭಿಧಮನಿಯು ಪಿತ್ತಜನಕಾಂಗದ ಅಡ್ಡ ಸೀಳಿಕೆಯವರೆಗೆ ಮುಂದುವರಿಯುತ್ತದೆ, ಅಲ್ಲಿ ಅದು ಎರಡು ವಿಭಾಗಗಳಾಗುತ್ತದೆ. ಈ ವಿಭಾಗಗಳಲ್ಲಿ ಒಂದು ಪಿತ್ತಜನಕಾಂಗಕ್ಕೆ ರಕ್ತವನ್ನು ಸಾಗಿಸುವ ಪಿತ್ತಜನಕಾಂಗದ ಅಭಿಧಮನಿಯೊಂದಿಗೆ ಸೇರುತ್ತದೆ (ಆ ಮೂಲಕ ಅದರ ಎಡ ವಿಭಾಗಕ್ಕೆ ಜೋಡಿಸುತ್ತದೆ). ಮತ್ತೊಂದು ವಿಭಾಗವು (ಡಕ್ಟಸ್ ವಿನೋಸಸ್ ಎಂದು ಕರೆಯುತ್ತಾರೆ) ಒಳಬರುವ ಹೆಚ್ಚಿನ ರಕ್ತವನ್ನು (ಸರಿಸುಮಾರು ೮೦%) ಪಿತ್ತಜನಕಾಂಗಕ್ಕೆ ಉಪಮಾರ್ಗವನ್ನು ಕಲ್ಪಿಸಿ, ಎಡ ಪಿತ್ತಜನಕಾಂಗದ ಅಭಿಧಮನಿಯ ಮೂಲಕ ಕೆಳಗಿನ ಮಹಾಸಿರೆ(ಮಹಾಅಭಿಧಮನಿ)ಗೆ ಹರಿಯುವಂತೆ ಮಾಡುತ್ತದೆ, ಈ ಮಹಾಸಿರೆಯು ರಕ್ತವನ್ನು ಹೃದಯದೆಡೆಗೆ ಸಾಗಿಸುತ್ತದೆ. ಎರಡು ಹೊಕ್ಕುಳಿನ ಅಪಧಮನಿಗಳುಒಳಗಿನ ಟೊಂಕದ ಅಪಧಮನಿಗಳಿಂದ ವಿಭಾಗಿಸಲ್ಪಡುತ್ತವೆ ಮತ್ತು ಹೊಕ್ಕುಳಬಳ್ಳಿಯನ್ನು ಸೇರುವುದಕ್ಕಿಂತ ಮೊದಲು ಅವು ಮೂತ್ರಕೋಶದ ಎರಡೂ ಬದಿಯಲ್ಲಿ ಸಾಗುತ್ತವೆ.

ಅಂಗರಚನಾ ಶಾಸ್ತ್ರ
ವೈದ್ಯಕೀಯ ಪ್ರಯೋಗಗಳು ಮತ್ತು ಕಾರ್ಯವಿಧಾನಗಳು
ಭ್ರೂಣದ ರಕ್ತಪರಿಚಲನೆ ವ್ಯವಸ್ಥೆಯೊಂದಿಗಿನ ಸಂಬಂಧ
ಹೊಕ್ಕುಳಬಳ್ಳಿಯ ಕ್ಯಾತಿಟರ್ ತೂರಿಸುವಿಕೆ